Perković var tidlig i form i 2010-sesongen, satte personlig rekord i kulestøt innendørs med 16,23 meter da hun vant det kroatiske mesterskapet innendørs i februar. Hun satte ny kroatisk rekord og årsbeste i verden med 66,85 m under et stevne i Split i mars, en årsbeste som sto i to måneder. Hun tok også en stevneseier i Diamond League 2010, i New York City uten sesonglederen Yarelis Barrios på plass, og vant både kulestøt og diskoskast i Lag-EM i friidrett 2010, 3. divisjon, uka etter. Kroatia rykket opp en divisjon.